Ҡазан ярусының карбонатлы тоҡомдарынан һәм эзбизле туф ултырмаларынан торған ( ҡалынлығы 8 — 10 м ) текә битләүҙән ғибәрәт , унан шарлауыҡтар каскады ( бейеклеге 3 м тиклем ) барлыҡҡа килтереүсе сығанаҡтар ағып төшә . Карст һыуҙарының түбәнәйә барыусы вертикаль хәрәкәте зонаһында ҡыуыш һәм 5 мәмерйә ( оҙонлоғо 3,5 — 13,0 м ; Көнсығыш Европа платформаһы туфтарындағы берҙән-бер мәмерйәләр ) формалашҡан , уларҙа үтә аҡмалы күлдәр , сталактиттар ( оҙонлоғо 5 — 15 см ) бар .